open-index/open-wikipedia-markdown huggingface dataset:
குடைமிளகாய்

**குடைமிளகாய்** என்பது பயிரிடப்பட்டு விற்பனையாகும் காய்கறிகளில் ஒன்று. குடைமிளகாய்ச் செடியின் செடியியல் பெயர் *காப்சிக்கம் ஆன்னம்* (Capsicum annuum). பல நிறங்களில் காய்க்கும் செடி வகைகளை உருவாக்கிப் பயிரிடுகிறார்கள். குறிப்பாக சிவப்பு, மஞ்சள், பச்சை, செம்மஞ்சள் (ஆரஞ்சு) நிறங்கள் பரவலாக காணப்படுகின்றன. குடைமிளகாய்ச் செடி மெக்சிக்கோ, நடு அமெரிக்கா தென் அமெரிக்காவின் வடபகுதி ஆகிய இடங்களில் இயற்கையில் விளைவது. குடைமிளகாய்ச் செடியின் விதைகளைப் பின்னர் 1493 இல் எசுப்பானியாவுக்கு எடுத்துச் சென்று அங்கிருந்து ஐரோப்பாவுக்கும் ஆசியாவுக்கும் பரவியது.சேர்ந்தது. உலகில் அதிகமாக குடைமிளகாய் பயிரிடும் நாடுகளின் இன்றும் மெக்சிக்கோ முன்னணி நாடுகளுள் ஒன்றாக உள்ளது.

## சொல்லாட்சி
*காப்சிக்கம் ஆன்னம்* என்னும் செடியை அமெரிக்கரகள்  *பெல் பெப்பர்* ("bell pepper") பெயரிட்டு வழங்குகிறார்கள். இதில் உள்ள *பெப்பர்* (மிளகு) பொருத்தமில்லாத பெயர். கிறித்தோபர் கொலம்பசு இச்செடியை ஐரோப்பாவில் அறிமுகப்படுத்திய பொழுது  பொருத்தமில்லாத மிளகு என்னும் பொருள் கொண்ட எசுப்பானியச் சொல்லாகிய *பிமியெண்ட்டோ* (*pimiento*) என்பதால் அறிமுகப்படுத்தினார். அக்காலத்தில் குடைமிளகாய்க்குத் தொடர்பில்லாத கறுப்பு மிளகு (*பைப்பர் நைகுரம்*, *Piper nigrum*) மிகவும் விலைமதிப்பு மிக்கதாய் இருந்தது.

## படக் காட்சி வரிசை


படிமம்:Purple bellpepper.jpg|முழு கருஞ்செந்நீல நிறக் குடைமிளகாய்
படிமம்:Red bell pepper.jpg|முழுதும் பாதியுமாக சிவப்புக் குடைமிளகாய்
படிமம்:Red and green bell peppers.jpg|பச்சை, சிவப்பு குடைமிளகாய்
படிமம்:Piiman green pepper-garden.jpg|நிப்பானிய பச்சைக் குடைமிளகாய்
படிமம்:Green-Yellow-Red-Pepper-2009.jpg|பச்சை, மஞ்சள், சிவப்புக் குடைமிளகாய்கள்


## மேற்கோள்கள்

## உசாத்துணை
* How to Roast Peppers
* Stuffed Peppers

பகுப்பு:காய்கறிகள்
பகுப்பு:அமெரிக்காக்களில் தோன்றிய பயிர்கள்
பகுப்பு:உருளைக் கிழங்கு குடும்பம்
திருவரங்கக் கலம்பகம்

**திருவரங்கக் கலம்பகம்** பாடியவர் அழகிய மணவாளதாசராவர். திருவரங்கத்திலே அறிதுயில் கொள்ளும் ஸ்ரீ ரங்கநாதனைப் பாட்டுடைத் தலைவனாகக் கொண்டது திருவரங்கக் கலம்பகம். இதனுள், சிறப்புப் பாயிரமாக இரு செய்யுள்களும், காப்பாக நான்கு செய்யுள்களும், பிற் சேர்க்கையாக ஒரு செய்யுளும், நூலாக 100 செய்யுள்களும் உள்ளன. அம்மானை, இரங்கல், ஊசல், ஊர், களி, காலம், குறம், கைக்கிளை, சம்பிரதம், சித்து, தவம், தழை, நாரை, பாண், புயவகுப்பு, மடக்கு, மதங்கு, மறம், மேகம், வண்டு முதலிய உறுப்புகள் அமைய அகப் பொருளுக்கு முக்கியத்துவம் கொடுத்து பாடப்பட்டுள்ளது. 

கொற்றவன்தன் திருமுகத்தைக் கொணர்ந்த தூதா! 
     குறையுடலுக்கோ மறவர் கொம்பைக் கேட்டாய்!
அற்றவர்சேர் திருவரங்கப் பெருமாள் தோழன் 
     அவதரித்த திருக்குலமென்று அறியாய் போலும் எனும் பாடல் பெருமாள் மீது பற்று வைத்த மறவர் குலப்பெண்ணை மன்னரே கேட்டும் மணமுடிக்க மறுப்பதாய்க் கூறுகிறது.

## மேற்கோள்கள்

பகுப்பு:கலம்பகங்கள்
பகுப்பு:வைணவத் தமிழ் இலக்கியம்
ஒருங்கிணைந்த மேலாண்மை நுழைவு தேர்வு

**ஒருங்கிணைந்த மேலாண்மை நுழைவு தேர்வு** (JMET) இந்திய தொழில்நுட்பக் கழகங்களிலும் இந்திய அறிவியல் கழகத்திலும் உள்ள மேலாண்மை பள்ளிகளின் 2-ஆண்டு முழுநேர மேலாண்மை பட்டமேற்படிப்பு பாடதிட்டங்களில் சேர நடத்தப்படும் முதல்நிலை தேர்வாகும். இதில் வெற்றி பெற்றவர்கள் அடுத்த கட்ட தேர்வுகளுக்கு (குழு உரையாடல்/நேர்முகத் தேர்வு) தகுதியாகிறார்கள்.

இத்தேர்வு சுழற்சி முறையில் ஓர் இ.தொ.க வினால் நடத்தப்படுகிறது. இத்தேர்வு மாணவரின் கணிதம்,தரவுகளை புரிதல்,ஏரண முடிவாற்றல் மற்றும் ஆங்கில பயன்பாடு திறன்களை சோதிக்கிறது. திசம்பர் திங்களில் நடத்தப்படும் இத்தேர்வு விடைத்தேர்வுகளில் சரியானதை தெரிந்தெடுக்கும் முறையில் அமைந்துள்ளது.நான்கு பகுதிகளுக்கும் தனி *குறைந்த மதிப்பெண்கள்*  நிச்சயிக்கப் படுகின்றன. நான்கிலும் இந்த குறைந்த மதிப்பெண்களுக்கு மேல் மதிப்பெண் பெற்றவர்களுக்கு அனைத்திந்திய தரவரிசை எண் (AIR)வழங்கப்படுகிறது.  இந்த தரவரிசை எண் அடிப்படையில், அவர்களது கடந்த கல்வி மதிப்பீடுகள்,கல்விசாரா திறன்கள் மற்றும் வேலை பட்டறிவு ஆகியனவும் கருத்தில் கொண்டு  குழு உரையாடல்/நேர்முகத் தேர்வு அழைப்புகள் விடப்படுகின்றன.

## 2009 தேர்வு
கடந்த ஒருங்கிணைந்த மேலாண்மை நுழைவு தேர்வில் நான்கு பகுதிகளில் 120 வினாக்கள் இருந்தன. ஒவ்வொரு சரியான விடைக்கும் ஒரு மதிப்பெண் கூட்டியும் ஒவ்வொரு தவறான விடைக்கும் கால் (0.25) மதிப்பெண் குறைத்தும் மதிப்பிடப்பட்டது. காலை 1000 மணி முதல் 1300 மணிவரை மூன்று மணிநேரம் தேர்வு நடந்தது.

## பார்க்க
இ.தொ.க மேலாண்மை பள்ளிகள்

## மேற்கோள்கள்

பகுப்பு:இந்திய தொழில்நுட்பக் கழகங்கள்
பகுப்பு:கல்வி நிறுவனங்கள்
பகுப்பு:மேலாண்மைப் பள்ளிகள்
பகுப்பு:தேர்வுகள்
அறிவியல் முதுகலைக்கு கூட்டுச் சேர்க்கை

**அறிவியல் முதுநிலை கல்விக்கான கூட்டுச் சேர்க்கை** (Joint Admission Test for Masters) (JAM) என்பது இந்திய தொழில்நுட்பக் கழகங்களில் முதுநிலை அறிவியல் மற்றும் இளநிலை அறிவியல் பட்ட மற்றும் பட்டமேற்படிப்பு பாடங்களுக்கான சேர்க்கையை ஒருங்கிணைக்க 2004-2005 கல்வியாண்டிலிருந்து நடத்தும் தேர்வாகும். முதநிலை அறிவியல், முதுநிலை-முனைவர் ஒருங்கிணைந்த பாடத்திட்டம் மற்றும் இளநிலை அறிவியல் பட்டத்துக்குப் பின் எடுத்துக்கொள்ளும் பாடத்திட்டங்கள் ஆகியவற்றுக்கு ஒரே தேர்வின் மூலம் சேர்க்கையை நடத்துவதும் அறிவியலை ஒரு பணிவிருப்பாக அறிவுத்திறனுள்ள மாணவர்களுக்கு கொண்டு செல்வதும் இத்தேர்வின் குறிக்கோள். நாளடைவில் இத்தேர்வு நாட்டின் பட்டப்படிப்பில் அறிவியல் கல்வித் தரத்தின் தரக்குறியீடாக விளங்கும்.

## வெளியிணைப்புகள்
*இ. தொ. க கரக்பூர் அறிவியல் முதுகலைக்கு கூட்டுச் சேர்க்கை 2009 தளம்
*அறிவியல் முதுகலைக்கு கூட்டுச் சேர்க்கை 2009 கூடுதல் விவரங்கள் 

பகுப்பு:நுழைவுத் தேர்வுகள்
சாதிக்பாட்சா

thumb

**எஸ். ஜே.சாதிக்பாட்சா** தமிழக அரசியல்வாதியும், தமிழக அமைச்சரவையில் 1967 இல் அண்ணாவின் தலைமையிலும் 1969, 1971,1989இல் மு.கருணாநிதி தலைமையிலும் தமிழ்நாடு முன்னாள் வருவாய்த்துறை அமைச்சராக பதவி வகித்தார். இவரின் சொந்த ஊர் திருப்பூர் மாவட்டம், உடுமலைப்பேட்டை ஆகும் .
1967, 1971, 1989 இல் உடுமலைப்பேட்டை தொகுதியிலும்   1977 இல் ஆயிரம்விளக்கு தொகுதியிலும்  வெற்றி பெற்ற திராவிட கொள்கையில் பற்று கொண்ட இவர், திராவிட முன்னேற்றக் கழகத்தில் 1977 முதல் தமது இறுதி காலம் வரை  பொருளாளராகப் பணியாற்றியுள்ளார். இவர் 1994 ஆம் ஆண்டில் காலமானார்.

## மேற்கோள்கள்

பகுப்பு:இந்திய முஸ்லிம்கள்
பகுப்பு:1994 இறப்புகள்
பகுப்பு:தமிழக முன்னாள் அமைச்சர்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:திருப்பூர் மாவட்ட மக்கள்
பகுப்பு:4 ஆவது தமிழ்நாடு சட்டமன்ற உறுப்பினர்கள்
பகுப்பு:5 ஆவது தமிழ்நாடு சட்டமன்ற உறுப்பினர்கள்
பகுப்பு:6 ஆவது தமிழ்நாடு சட்டமன்ற உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
அல்கம்றா

**அல்கம்பிரா** (*Alhambra*) என்பது தெற்கு எசுப்பெயினில் உள்ளா கிரெனடாவின் இசுலாமிய ஆட்சியாளர்களால் கட்டப்பட்ட மாளிகை, கோட்டை ஆகியவற்றைக் கொண்ட ஒரு தொகுதி ஆகும். 14ம் நூற்றாண்டில் இத்தொகுதி கட்டப்பட போது இவ்விடம் அல்-அன்டாலசு என அழைக்கப்பட்டது.

ஒரு காலத்தில் கிரெனடாவின் முசுலிம் ஆட்சியாளர்களின் இருப்பிடம் ஆக இருந்த இவ்விடம் இன்று எசுப்பெயினின், புகழ் பெற்ற இசுலாமியக் கட்டிடக்கலைப் பாணியிலான கட்டிடங்களைத் தன்னகத்தே கொண்ட, சுற்றுலாப் பயணிகளைக் கவரும் இடமாக உள்ளது. இத்துடன் 16ம் நூற்றாண்டிலும் அதற்குப் பின்னரும் ஏற்பட்ட கிறித்தவத் தாக்கத்தையும் ஒருங்கே காண முடியும். அல்கம்பிராவுக்குள் உள்ள ஐந்தாம் சார்ல்சின் அரண்மனை 1527-ம் ஆண்டில் புனித ரோமப் பேரரசர் ஐந்தாம் சார்ல்சினால் கட்டப்பட்டது.

## மேலோட்டம்
அல்கம்பிரா அமைந்துள்ள சமவெளிப்பகுதி 740 மீட்டர் (2430 அடி) நீளமும், கூடிய அளவாக 205 மீட்டர் (674 அடி) அகலமும் கொண்டது. இது மேல்வடமேற்கிலிருந்து கீழ்தென்கிழக்கு வரை பரந்து சுமார் 142,000 சதுர மீட்டர்கள் பரப்பளவையும் கொண்டுள்ளது. இதன் மேற்கு எல்லையில், வலுவாக அரண் செய்யப்பட்ட அல்கசாபா (உள்நகரம்) அமைந்துள்ளது. சம வெளியின் எஞ்சிய பகுதியில் பல மாளிகைகள் உள்ளன. இப்பகுதியைச் சூழ 13 கோபுரங்களைக் கொண்டதும் அதிகம் வலுவற்றதுமான அரண் அமைந்துள்ளது. இக் கோபுரங்களுட் சில பாதுகாப்புக் காரணங்களுக்கானவை.

## மேலும் வாசிக்க

* 
* 
* 
* 
* Grabar, Oleg. *The Alhambra*. Massachusetts: Harvard University Press, 1978.
* Jacobs, Michael and Francisco Fernandez. *Alhambra*. New York: Rizzoli International Publications, 2000.
* Lowney, Chris. *A Vanished World: Medieval Spain’s Golden Age of Enlightenment*. New York: Simon and Schuster, Inc., 2005.

## மேற்கோள்கள்

பகுப்பு:இசுலாமியக் கட்டிடக்கலை
பகுப்பு:எசுப்பானிய உலக பாரம்பரியக் களங்கள்
பகுப்பு:எசுப்பானியப் பள்ளிவாசல்கள்
பகுப்பு:எசுப்பானியாவின் 12 புதையல்கள்
பகுப்பு:எசுப்பானிய அரண்மனைகள்
பகுப்பு:எசுப்பானியத் தோட்டங்கள்
தேர்ந்தெடுக்கும் முகவர்

**தேர்ந்தெடுக்கும் முகவர்** (selectable marker) என்பது மூலக்கூற்று உயிரியலில் பயன்படுத்தப்படும் ஒரு மரபணு ஆகும். பொதுவாக இவ்வகையான மரபணுக்கள் நாம் வளருணவில் (media) இடும் மருந்துகளை எதிர்த்து வாழும் தன்மை அல்லது எளிதாக கண்டுபிடிப்பதர்க்காக மிளிரும் தன்மையெய் கொண்டு இருக்கும். தேர்ந்தெடுக்கும் முகவர்கள் நாம் பயன்படுத்தும் கணிமி (Plasmid) பொருத்து அமையும். அம்பிசிலின், கனமைசின், போன்ற மருந்துகள் பக்டிரியாவை தேர்ந்தெடுக்க பயன்படும் சில வகையான மருந்து ஆகும். சில கணிமிகளில் இம்மருந்துகளை எதிர்த்து வாழும் தன்மை கொண்ட மரபணுக்கள்  கொண்டு இருக்கும் (பீட்டா-லாக்டமேசு (beta lactamase), நியோமைசின் டிரன்சுபெரசு (Neomycin transferase).இவைகள் தேர்ந்தெடுக்க பயன்படும் உயிரினங்களை பொருத்து, பல வகையாக பிரிக்கலாம்.

## பக்டிரியா தேர்ந்தெடுக்கும் முகவர்  -Bacterial selection marker

இவைகள் பக்டிரியல் படிவாக்கம் தின் போது இ.கோலி கலங்களை தேர்ந்தெடுக்க உதவ வல்லன. எ. கா.

அம்பிசிலின்

கனமிசின்

டெட்ராசைகிளின் 
 
## விலங்கு உயிரணு தேர்தெடுக்கும் முகவர் mammalian selection marker

விலங்கு உயிரணு செய்முறைகளில் சில வகையான மருந்துகளை எதிர்த்து வாழும் தன்மையெய் நாம் கொடுக்கும் பரப்பிகள் கொண்டு இருப்பதால் , எளிதாக நாம் விரும்பும் உயிரணுக்களை தேர்ந்தெடுக்கலாம்.  எ.கா. **சி418 (G418)**

## பயிர் தேர்தெடுக்கும் முகவர் Plant selection marker

மரபணு மாற்றப்பட்ட  பயிர்களை தேர்தெடுக்கவும் இவைகள் பயன்படுகின்றன.Ex. கனமிசின்.

சிலவேளைகளில் பச்சை மிளிரும் புரதம் கூட, தேர்தெடுக்கும் முகவர்களாக பயன்படுத்தப்படும்.

மரபணு மாற்றப்பட்ட பயிர்களில் தேர்தெடுக்கும் முகவர்கள் பயன்படுத்தபடுவதால், ஆய்வாளர்கள் அவைகளால் தீங்கு ஏற்படக்கூடும் என கவலைகள் தெரிவிக்கின்றனர். மரபணு மாற்றப்பட்ட பயிர்கள், திறந்தவெளியில் அறுவடைக்கு வரும்போது, இயல் பயிருக்கும் , மரபணு மாற்றப்பட்ட பயிருக்கும் இடையே ஏற்படும் மகரந்த சேர்க்கையால் தாவரத்தின் மெய்யான நிறப்புரியில் மாற்றம் ஏற்பட்ட வாய்ப்புகள் மிகையாக உள்ளது. மேலும் தேர்ந்தெடுக்கும் முகவர்கள் உள்ள பயிர்களை உணவாக உட்கொள்ளும்போது, நமது பெருங்குடலில் உள்ள நிலைகருவற்ற உயிர்கள் ஒரு குறிபிட்ட  எதிர்மருந்தை எதிர்த்து வாழும் தன்மை அடைய வாய்ப்புகள் உள்ளன. இதனால் பின்னாளில் நோய்களை உண்டாக்கும் நுண்ணுயிர்களும் எதிர்மருந்தை எதிர்த்து வாழும் தன்மை கொண்டால், மாந்த இனத்துக்கு பேரிடர் உண்டு என அச்சம் தெரிவிக்கப்படுகிறது. இதனை கருத்தில் கொண்டு **தேர்ந்தெடுக்கும் முகவர் சாரா** (Marker free plant) பயிரும் கொண்டுவரப்பட்டுள்ளது.

பகுப்பு:மூலக்கூற்று உயிரியல்
நைட்ரோ செல்லுலோசு

**நைட்ரோ செல்லுலோசு** டி.என்.ஏ., ஆர்.என்.ஏ., மற்றும் புரத படிவுகளில் பாவிக்கப்படும் ஒரு சவ்வு ஆகும். இவைகள் நைலான் சவ்வு (வை) போன்று அல்லமால் குறைந்த அளவு நேர்மின்மம் கொண்டும், சூடாக்கும்போது உடையும் (fragile) தன்மையெய் கொண்டுள்ளது. புரத படிவு (வெசுடன் படிவு) க்களில் இவைகள் புரதத்தை சவ்வுகளில் மாற்ற பயன்படுகிறது.

பகுப்பு:மூலக்கூற்று உயிரியல்
கூலும் விதி

thumb|right|300px|கூலும் விதி
thumb|right|300px|கூலுமின் டோர்சன் பலன்சு
**கூலும் விதி** (*Coulomb's law*, **கூலோமின் விதி**), அல்லது **கூலுமின் [[நேர்மாற்று இருபடி விதி]]** (*Coulomb's inverse-square law*) என்பது, மின்னூட்டப்பட்ட மின்மங்களுக்கு இடையிலான நிலைமின் இடைவினைகளை விளக்கும் இயற்பியல் விதியாகும். 1780களில் சார்லசு அகுசிட்டின் டி கூலும் என்பவர், இத்தொடர்பை ஒரு சமன்பாடாக விளக்கினார். கூலும் விதியின்படி,

*இரு புள்ளி [[மின்னூட்டம்|மின்னூட்டங்களுக்கு]] இடையேயான மின்னிலை விசையின் எண்ணளவானது, ஒவ்வொரு மின்னூட்டங்களின் எண்ணளவு பெருக்கத் தொகைக்கு நேர்த்தகவிலும், அவற்றுக்கு இடையே உள்ள தொலைவின் இருமடிக்கு எதிர்த் தகவிலும் அமையும்.*

## திசையிலி வடிவம்

கூலும் விதியின் திசையிலி வடிவம் மின்னூட்டங்களுக்கு இடையேயான நிலைமின் விசையின் எண்ணளவை மட்டுமே விவரிக்கக் கூடும் . இவற்றின் திசை குறிப்பிட வேண்டுமானால், திசையன் வடிவத்தை பின்பற்ற வேண்டும். கூலும் விதிப்படி, **r** தொலைவில் உள்ள இரு மின்னூட்டங்களுக்கு ( **q<sub>1</sub>** மற்றும் **q<sub>2</sub>** ) இடையேயான நிலைமின் விசை **F** இன் எண்ணளவு கீழ் உள்ளவாறு இருக்கும்,

:F = k_\mathrm{e}  \frac{q_1q_2}{r^2}

இதில் நேர்விசை விரட்டுவதாகவும், எதிர்விசை கவருவதாகவும் இருக்கும். இதன் விகித மாறிலிக்கு **Ke** கூலும் மாறிலி என்று பெயர் . இது சுற்றுப்பரப்பின் தன்மையோடு தொடர்பு உடையது. இதை கீழ் உள்ளவாறு சரியாக கணக்கிடப்படும்,

: \begin{align}

k_{\mathrm{e}} &= \frac{1}{4 \pi  \varepsilon_0} = \frac{c^2 \ \mu_0}{4 \pi} = c^2 \cdot 10^{-7} \ \mathrm{H}  \cdot \mathrm{m}^{-1}\\
               &=  8.987\ 551\ 787\ 368\ 176\ 4 \times 10^9 \ \mathrm{N  \cdot m^2 \cdot  C^{-2}}. \\
\end{align} 

### மின்புலம்

லாரன்சு விசை விதிப்படி, **r** தொலைவில் உள்ள ஓர்ப் புள்ளி மின்னூட்டத்தின் (**q**) மின்புலத்தின் எண்ணளவு (**E**),

: E = {1 \over  4\pi\varepsilon_0}\frac{q}{r^2}.

## திசையன் வடிவம்

**r2** தொலைவில் உள்ள ** q2** மின்மத்தின் புலத்தை தொடுகிற, r1 தொலைவில் உள்ள **q1** மின்ம விசையின் எண்ணளவு மற்றும் திசையை பெறுவதற்கு, திசையன் வடிவம் பின்வருமாறு விவரிக்கப்படும்,

center|frame|கூலும் விதியின் வரைபட குறிகள்

## அட்டவணை

## மேற்கோள்கள்

## வெளி இணைப்புகள்
* ''Coulomb's Law'' on Project PHYSNET
* Electricity and the Atom —a chapter from an online textbook
* A maze game for teaching Coulomb's Law—a game created by the Molecular Workbench software
* Electric Charges, Polarization, Electric Force, Coulomb's Law  Walter Lewin, *8.02 Electricity and Magnetism, Spring 2002: Lecture 1* (video). MIT OpenCourseWare. License: Creative Commons Attribution-Noncommercial-Share Alike.

பகுப்பு:மின்னியல்
பகுப்பு:இயற்பியல் விதிகள்
பகுப்பு:விசைகள்
ஆளுனர் மாளிகை, தமிழ்நாடு

**மக்கள் மாளிகை** (*Lok bhavan*) தமிழ்நாடு ஆளுநர்கள் வாழும் அலுவல்முறை இருப்பிடம். இது தமிழ்நாடு மாநிலத் தலைநகரான சென்னையின்  கிண்டி பகுதியில் அமைந்துள்ளது. கோடைக்காலத்தில் உதகமண்டலத்தில் உள்ள இருப்பிடத்தில் ஆளுநர் தங்கியிருப்பார்.
## பெயர் மாற்றம்
இந்தியாவில் உள்ள அனைத்து ஆளுநர் மற்றும் துணை-நிலை ஆளுநர்கள் மாளிகைகளை **இராஜ் பவன்** என்று இருந்தததை இந்திய அரசு டிசம்பர், 2025 முதல் **லோக் பவன்** எனப்பெயர் மாற்றம் செய்து அறிவித்துள்ளது.

## வரலாறு
மதராசு ஆளுநர்கள் முதலில் புனித சார்சு கோட்டையில் வாழ்ந்து வந்தனர்.1640ஆம் ஆண்டு முதல் அலுவல்முறை மாளிகை கட்டப்பட்டது. தற்போதைய அணிவகுப்பு திடலில் அமைந்திருந்த அக்கட்டிடம் 1693இல் இடிக்கப்பட்டு தலைமைச்செயலகத்தின் ஓர் பகுதியாக விளங்கும் கட்டிடம் கட்டப்பட்டது. 1746 இல் பிரெஞ்ச் படையினரால் அழிக்கப்பட்ட இந்த மாளிகைக்கு மாற்றாக 1749இல் அப்பகுதியில் மிக செல்வசெழிப்புடன் வாழ்ந்த அன்டோனியோ டி மதரோசு அம்மையாரிடமிருந்து கையகப்படுத்தப்பட்டது. இதனைச்சுற்றியே தற்போதைய அரசு இல்லம் அமைந்துள்ளது.
1820இல் ஆளுநராக பொறுப்பேற்ற தாமசு மன்றோ ஆளநரின் பண்ணைவீடாக இருந்த 'கிண்டி லாட்சை' அலுவல்முறை இருப்பிடமாக மாற்றினார்.

## ஆளுனர் மாளிகை வளாகம்
ஆளுனர் மாளிகை கிண்டி பாதுகாக்கப்பட்ட வனப்பகுதியில் அமைந்துள்ளது. இங்குள்ள மான் வகைகள் 1924ஆம் ஆண்டில் கொண்டு விடப்பட்டன. கீழ்வரும் பொதுப்பயன்களுக்காக பெரும்பகுதி விட்டுக்கொடுக்கப்பட்டபின்னர் தற்போதுள்ள நிலப்பரப்பு 156.14 ஏக்கர்கள் ஆகும்.

* 1958: இந்திய தொழில்நுட்பக் கழகம் அமைக்க மத்திய கல்வி அமைச்சகத்திற்கு மாற்றப்பட்டது.
* 1958: பிரதமர் நேருவின் விழைவிற்கேற்ப மான்கள் பூங்கா மற்றும் சிறுவர் பூங்கா அமைக்க வனத்துறைக்கு மாற்றப்பட்டது.
* 1974: இராசாசி நினைவகத்திற்காக மாற்றப்பட்டது.
* 1975: காமராசர் நினைவகத்திற்காக மாற்றப்பட்டது.
* 1977: தேசிய பூங்கா அமைக்க வனத்துறைக்கு மாற்றப்பட்டது.

தவிர, அடையாறு ஆறு அண்மையிலும் ஈக்காட்டுத்தாங்கல் அண்மையிலும் 8.63 ஏக்கர் கொண்ட இரு நிலப்பகுதிகள் ராசபவனுக்கு சொந்தமானவை. இங்கு ஆளுனர் மாளிகை பாவனைக்கான நீரேற்று நிலையங்கள் உள்ளன.

ஆளுனர் மாளிகை பகுதியில் மான்கள்(புள்ளிமான்கள்,பிளாக் பக்,அல்பினோ),கீரிகள்,நரிகள் மற்றும் பல ஊர்வன / பறப்பன உள்ளன. இடம் பெயரும் பறவைகளையும் பறவை கவனிப்பவர்கள் கண்டுள்ளனர்.

## மேற்கோள்கள்

## வெளியிணைப்புகள்
*தமிழக ஆளுநரின் அலுவல்முறை இணையதளம்

பகுப்பு:சென்னை
பகுப்பு:சென்னைக் கட்டிடங்கள்
பகுப்பு:இந்தியாவிலுள்ள ஆளுநர்களின் இல்லங்கள்
ஆடிக் கார்த்திகை

**ஆடிக் கார்த்திகை** என்பது ஆடித் திங்கள் கார்த்திகை நாளில் கொண்டாடப்படும் இந்து சமய விழாவாகும். இவ்விழா நாளில் முருகன் கோயில்களில் சிறப்பு வழிபாடுகள் நடைபெறுகின்றன. இது தென்னிந்தியா, இலங்கை மற்றும் புலம்பெயர்ந்தோர் இடையில் சிறப்பாகக் கொண்டாடப்படுகிறது.

## முன்னுரை
பொதுவாக தென்னிந்திய பாரம்பரியத்தின் படி கார்த்திகை நாளே முருகன் வழிபாட்டிற்கு உகந்த நாள் ஆகும். அதிலும் தெய்வ வழிபாடுகள் செய்ய உகந்த ஆடித் திங்களில் வரும் கார்த்திகை நாள் மிகவும் சிறப்பிற்குரியது. *ஆடிக் கார்த்திகையில் ஆறுமுகனை வழிபடத் தேடிவரும் நன்மை* என்பது தமிழ் ஆன்றோர் வாக்கு ஆகும். ஆடிக் கார்த்திகை நன்னாளில் ஆறுமுகனை வணங்கினால், கர்ம வினைகள் நீங்கும்; செவ்வாய் தோஷம் அகலும்; திருமணத் தடைகள் நீங்கும். சொந்த வீடு, வாகன வசதி, தொழில் அபிவிருத்தி போன்றவை ஸித்திக்கும் என்கின்றனர் அடியார்கள்.

## தொன்மம்
முருகன் பிறந்தது விசாக நாண்மீன் என்று சொல்லப் பட்டாலும், அவனைப் பாலூட்டி வளர்த்தது ஆறு கார்த்திகைப் பெண்கள் “கார்த்திகை” நாண்மீன்களாக மாறி அன்றைய நாளை ஆடிக் கார்த்திகையாக நோன்பிருந்து வழிபடுகிறார்கள்.
முருகனுக்கு திதிகளில் சஷ்டியும், கிழமைகளில் வெள்ளிக்கிழமையும், நாண்மீன்களில் கார்த்திகையும் சிறப்பு. ஆடித் திங்களிலிருந்து தொடங்கி ஆறுதிங்கள்கள் கார்த்திகை நோன்பு இருந்து தைத் திங்கள் கார்த்திகையில் நோன்பை முடிக்கலாம்.

## நோன்புமுறைகள்
நோன்பு இருப்பவர்கள் கடைப்பிடிக்கவேண்டிய பொதுவான நோன்புமுறைகளே இதற்கும் பொருந்தும் என்றாலும் முருகனிற்குரிய நோன்புகளில் உப்பு தவிர்க்கப் படுவதை முக்கியமாய்க் கருதுகின்றனர். உப்பில்லா உணவை எடுத்துக் கொண்டு கார்த்திகை நோன்போ, சஷ்டி நோன்போ இருத்தல் சிறப்பாகவும், உயர்வாகவும் கருதப் படுகிறது.

## சிறப்பு
மழைக்காலத் தொடக்கமான தென்செலவு பொதுவாக அனைத்து இறை வழிபாடுகளிற்கும் ஏற்றதாகவும், வடசெலவு திருமணம், உபநயனம், புதுமனை புகுதல் போன்ற முக்கிய நிகழ்வுகளிற்கு ஏற்றதாகவும் சொல்லப் படுகிறது. ஆடித் திங்களில் இருந்து வரிசையாக அனைத்துக் கடவுளரையும் வேண்டிச் செய்யும் விழாக்களும், நோன்புகளும் வருகின்றன. தேவர்களின் மாலைக்காலம் என்று சொல்லப் படும் இத்திங்களில் வழிபாடுகள் அதனாலேயே நடத்தப் படுகிறது.

## மேற்கோள்கள்


பகுப்பு:தமிழ்நாட்டு விழாக்கள்
பகுப்பு:கௌமாரம்
பகுப்பு:கந்த விரதங்கள்
இலாரன்சு விசை

இயற்பியலில், **இலாரன்சு விசை** என்பது மின்காந்தப் புலத்தால் ஒரு புள்ளி மின்துகளின் (மின்னூட்டம்) மீது செலுத்தப்படும் விசை ஆகும் . இவ்விசை பின்வரும் சமன்பாட்டால் தரப்படும்

: ***F*** = *q* (***E*** + ***v × B***)

இதில்,
:***F*** - விசை (நியூட்டன்)
:***E*** - மின்புலம் (வோல்ட்டு/மீட்டர்)
:***B*** - காந்தப் புலம் (தெசுலா)
:*q* - துகளின் மின்மம் (கூலும்)
:***v*** - துகளின் திசைவேகம் (மீட்டர்/நொடி)

இவ்விசையின் சிறப்பியல்புகள் பின்வருமாறு:

#மின்துகள் ஓய்வு நிலையில் இருந்தால் விசை சுழியாகும். அதாவது இயங்கும் துகள்கள் மட்டுமே, லாரன்சு விசையை உணரும்.
# மின்துகளானது, காந்தப் புலத்திற்கு இணையாகவோ அல்லது எதிராகவோ இயங்கினால் செயல்படும் விசை சுழியாகும்; காந்தப்புலத்திற்குச் செங்குத்தாக இயங்கினால், விசையானது பெரும மதிப்பினைப் பெறும்.
# விசையானது மின்னூட்டத்திற்கு (*q*) நேர்விகிதத்திலும்
# விசையானது காந்தத் தூண்டலுக்கு (***B***) நேர்விகிதத்திலும்
# விசையானது காந்தத் தூண்டலுக்கு குத்தாக உள்ள திசைவேகக் கூறுக்கு (v sinθ) நேர்விகிதத்திலும்
# எதிர்க்குறி மின்னூட்டங்களுக்கு, இவ்விசை எதிரான திசையிலும் செயல்படும்

## மேற்கோள்கள்

பகுப்பு:இயற்பியல்
பகுப்பு:இயற்பியல் கோட்பாடுகள்
பகுப்பு:மின்காந்தவியல்
வெள்ளியங்கிரி மலை

**வெள்ளியங்கிரி மலை** (*Velliangiri Mountains*), தமிழ்நாட்டில்  கோயம்புத்தூரிலிருந்து  மேற்கே 40 கி.மீ. தொலைவில்  சிறுவாணி மலையை ஒட்டி கிழக்கு மேற்காக அமைந்துள்ளது. இது மேற்குத் தொடர்ச்சி மலைத்தொடரின்  ஒரு பகுதியாகும். இம்மலைக்குக் கிழக்கே தொடர்ச்சியாக  மருதமலை அமைந்துள்ளது.
thumb|வலது|வெள்ளியங்கிரி மலை
வெள்ளியங்கிரி மலை ஒரு புனிதத் தலமாகவும் (தென்கயிலை), சுற்றுலாத்தலமாகவும் இருந்து வருகிறது. இது மேகங்கள் சூழ, வெள்ளி வார்ப்படத்தால் மூடியது போல தோற்றமளிப்பதால் "வெள்ளியங்கிரி" என்ற பெயர் பெற்றது. இம் மலையடிவாரம் பூண்டி என அழைக்கப்படுகிறது. இந்த அடிவாரப் பகுதியில் வெள்ளியங்கிரி ஆண்டவர் கோவில் உள்ளது. சுமார் 3500 அடி உயரமுடைய (கடல் மட்டத்திலிருந்து 5000 அடி,1524 m) இம்மலை ஏழு முடிகளைக் கொண்டுள்ளது. ஐந்தரை கிலோ மீட்டர் தூரம் செல்லும் இப்பாதையில் வெள்ளை விநாயகர் கோயில், பாம்பாட்டி சுனை, கைதட்டி சுனை, சீதைவனம், அர்ச்சுனன் வில், பீமன் களி உருண்டை, ஆண்டி சுனை போன்ற இடங்களை கண்டு மகிழ்ந்து செல்லலாம். ஏழாவது மலையின் உச்சியில் சிறிய  சுயம்பு சிவன் கோவில் உள்ளது. இரவில், மலையில் காட்டு யானைகள் மற்றும் விலங்குகளின் நடமாட்டம் தொடங்கிவிடும் என்பதால் இங்கிருந்து மாலையிலேயே திரும்பி விடுதல் பாதுகாப்பானது என்று சொல்லப்படுகிறது. ஆனால், அனைவரும் இரவில் பயணத்தைத் தொடங்கி அதிகாலை மலை உச்சிக்கு சென்று சேர்கிறார்கள். மலையேறும் பக்தர்கள் அதிகரிப்பதாலும் அவர்கள் பயன்படுத்தி தூக்கி வீசும் பொருட்களாலும் இம்மலையின் இயற்கைச் சூழல் சீர்கெட்டு வருகிறது.  இயற்கையைச் சீரழிக்காமல் இறைவனை வணங்க பயணம் செய்வது நமது கடமையாகும். வெள்ளியங்கிரி மலையின் முகட்டிலிருந்து நோக்கினால்  சிறுவாணி  மலைக்கு மேற்கே கல்லடிக்கூடம் மலையிலிருந்து வடக்கு நோக்கி விழும் அழகிய முத்திக்குளம் அருவியை காணலாம்.  வெள்ளியங்கிரி மலையிலிருந்து பார்க்கும்போது முத்திக்குளம் அருவியில் ஆண்டு முழுவதும் நீர் வருவது தெரிந்ததால் தான் அங்கிருந்து  நீர் கொண்டு வர சிறுவாணி அணைத்திட்டம் உருவாக்கப்பட்டது.

இங்கு பெண்கள், குழந்தைகள் செல்ல தடை விதிக்கப்பட்டுள்ளது.

## கோயில்
* வெள்ளியங்கிரி மலை ஆண்டவர் கோயில்

## பேருந்து வசதி
கோவை காந்திபுரம் பேருந்து நிலையத்திலிருந்து மலை அடிவாரமான பூண்டி என்னும் ஊர் வரை பேருந்து வசதி இருக்கிறது.

## இவற்றையும் பார்க்க
* நீலகிரி பல்லுயிர் வலயம்
* சிறுவாணி ஆறு
* கயிலை மலை
* தியானலிங்கம்

## மேற்கோள்கள்

பகுப்பு:கோயம்புத்தூர் மாவட்டத்திலுள்ள மலைகள்
பகுப்பு:மேற்குத் தொடர்ச்சி மலைத்தொடரிலுள்ள மலைகள்
பாக்-இ பாபர்

thumb|"பாக்-இ பாபர்"பூங்காவினுள் உள்ள மசூதி.

**பாக்-இ பாபர்** என்பது ஆப்கானிசுத்தானின் தலைநகரமான காபுலில் உள்ள ஒரு வரலாற்றுப் பூங்கா ஆகும். முகலாயப் பேரரசை நிறுவி அதன் முதல் பேரரசராக இருந்த பாபரின் சமாதியும் இங்கேயே உள்ளது. இப் பூங்கா 1528 ஆம் ஆண்டில் அமைக்கப்பட்டதாக நம்பப்படுகிறது. பாபரின் குறிப்புக்களான "பாபர்நாமா" என்னும் ஆவணத்தில், காபுலில் ஒரு பூங்காவைக் அமைக்க பாபர் ஆணையிட்டது பற்றிக் கூறப்பட்டுள்ளது. 

தமது வாழ்க்கைக் காலத்தில் இப்படி ஒரு இடத்தைத் தமது கேளிக்கைத் தேவைகளுக்காக உருவாக்குவது முகலாய இளவரசர்களின் வழக்கமாக இருந்தது. அப்படி உருவாக்கப் பட்ட இடமொன்றிலேய பிற்காலத்தில் அவர்களை அடக்கம் செய்வதும் உண்டு. பாபரின் பின் வந்தவர்களுக்கும் இது ஒரு குறிப்பிடத்தக்க இடமாக இருந்து வந்துள்ளது. காபுலில் உள்ள எல்லாப் பூங்காக்களைச் சுற்றியும் சுவர் எழுப்பப்படவேண்டும் என்று கட்டளையிட்ட செகாங்கீர், 1607 ஆம் ஆண்டில் இவ்விடத்துக்கு யாத்திரை சென்றார். பாபரின் கல்லறைக்கு முன்பாக ஒரு தொழுகைக்கான மேடை அமைக்கப்படவேண்டும் என்றும் அவ்விடத்தில் ஒரு கல்வெட்டு வைக்கப்படவேண்டும் என்றும் அவர் உத்தரவிட்டார். 1638 ஆம் ஆண்டில் பேரரசர் சா சகான் இவ்விடத்துக்கு வந்து இங்கிருந்த கல்லறைத் தொகுதியைச் சுற்றி சலவைக்கல் மறைப்பு ஒன்று அமைக்கப் பணித்ததோடு, அருகே யுள்ள தளத்தில் மசூதி ஒன்று அமைக்கவும் ஏற்பாடு செய்தார். சா சகானின் இந்த வருகை தொடர்பான விபரங்களில், அக்காலத்தில் கீழ் மட்டத்தில் இருந்த மர வரிசைகளுக்கும் குறித்த இடைவெளிகளில் அமைந்திருந்த சிறிய குளங்களுக்கும் இடையே கல்லாலான வாய்க்கால்கள் இருந்தது பற்றிக் கூறப்பட்டுள்ளது.

## படங்கள்

படிமம்:Kabul_Baghe_Babur_hill.jpg|
படிமம்:Kabul_Baghe_Babur.jpg|
படிமம்:Kabul_Babur_tomb.jpg|பாபர் கல்லறை
படிமம்:Kabul_Baghe_Babur_tomb.jpg|
படிமம்:Kabul_Baghe_Babur_mosque.jpg|மசூதி


பகுப்பு:முகலாயர் பூங்காக்கள்
பகுப்பு:முகலாயர் சமாதிகள்
பகுப்பு:முகலாயப் பேரரசு
பகுப்பு:ஆப்கானித்தான் நகரங்கள்
அனத்தோலியா

**அனத்தோலியா**  அல்லது **சின்ன ஆசியா** (*Anatolia* அல்லது *Asia Minor*) என்று அழைக்கப்படும் நிலம் அல்லது நிலப்பரப்பு மேற்கு மேற்காசியாவில் தற்காலத்தில் துருக்கி என்னும் நாட்டின் பெரும்பகுதியும் அதனைச் சூழ்ந்த இடத்தையும் குறிக்கும். அனத்தோலியாவின் கிழக்கிலும், மேற்கிலும் ஏஜியன் கடலும், வடக்கே கருங்கடலும், வடகிழக்கே [[காக்கேசியாவும், தென்கிழக்கே ஈரானிய மேட்டுநிலமும், தெற்கே நடுநிலக் கடலும் எல்லைகளாக கொண்டது.

இவ்விடம் பல கலைப் பண்பாடுகளின் உறைவிடமாக வரலாற்றில் நெடுங்காலம் இருந்து வந்துள்ளது. அக்காடியன், அசிரியர்கள், இட்டைட்டு பேரரசு, திரையன் (Trojan), பிரிகியன் (Phrygian), இலிடியன் (Lydian), கிரேக்கம், அகாமனிசியப் பேரரசு (Achaemenid), ஆர்மீனியா, உரோமானியர், குர்து மக்கள், பைசாந்தியம், அனத்தோலியன் செல்யூக்கு (Anatolian Seljuk), உதுமானியம் ஆகிய பண்பாடுகள் இவ்விடத்தில் வளர்ந்து மலர்ந்தன.

சின்ன ஆசியா, ஆசியா கண்டத்தின் தற்கால துருக்கி மற்றும் ஆர்மேனியாவின் மேட்டு நிலங்களை உள்ளடக்கிய மூவலந்தீவுப் பகுதியாகும். இது உலக நாகரீகங்களின் தொட்டிலாக விளங்கிய பகுதி.

துருக்கி மொழியே ஆசிய மைனரின் பெரும்பாலான மொழியாகும். கருங்கடல், ஏஜியன் கடல் மற்றும் மத்தியதரைக் கடல் ஆசிய மைனரின் மூன்று பகுதிகளை சுற்றி அமைந்துள்ளது. ஐரோப்பா கண்டம் மற்றும் ஆசிய கண்டம் ஆகியவைகளுக்கிடையே அனத்தோலியா பகுதி அமைந்துள்ளதால், இங்கு பல்வேறு மேலை நாட்டு மற்றும் கீழை நாட்டு கலாசாரங்களையும், நாகரீகங்களையும் பின்பற்றும் பல்வேறு இன மக்கள் இன்றளவும் ஆசியா மைனரில் வாழ்கின்றனர்.

கிரேக்கர்கள், ரோமானியர்கள், கோத் மக்கள், பைசாண்டியர்கள், லிடியர்கள், ஹிட்டைட்டைஸ்கள், பாரசீகர்கள் மற்றும் ஆர்மீனியர்கள்  போன்ற வரலாற்று சிறப்பு மிக்க மக்கள் அனத்தோலியா பகுதியை கைப்பற்றி வாழ்ந்தனர்.

ஆசியா கண்டத்தின் இச்சிறு பகுதி  உரோமானியப் பேரரசின் கீழ்  ஒரு மாகாணமாக இருந்ததால், இப்பகுதியை பின்னாளில் சிறிய ஆசியா (சிற்றாசியா) என்றழைக்கப்பட்டது.
சிறிய ஆசியா பகுதியில் அமைந்த ரோய் (Troy)  நகரம் புகழ் பெற்ற நகரமாக விளங்கியது.

## புவியியல்
[thumb|ஆசியா மைனரும் [மெசொப்பொத்தேமியாவும்  பண்டைய காலத்தில்]]
துவக்க காலத்தில் *அனத்தோலியா* என்ற பெயர் மூவலந்தீவின் உட்புறப்பகுதிகளை குறிப்பிடப் பயன்படுத்தப்பட்டது. பைசாண்டைனிய காலதில் *அனத்தோலிகம்* என்ற மறைமாவட்டம்  இருந்தது.  இதற்கு முந்தையக் காலங்களில் *சிறிய ஆசியா* என்ற பெயர் பய்படுத்தப்பட்டது. 1923 இல் துருக்கிய குடியரசு நிறுவப்பட்ட பின்னர் *அனத்தோலியா* என்ற சொல் கிழக்கு திரேசு தவிர்த்த அனைத்து துருக்கிக்கும் பயன்படுத்தப்படுகின்றது. நடுநிலக் கடலின் தெற்கு, மேற்குப்பகுதிகளை சுற்றியும் துருக்கியின் வடக்கிலுள்ள கருங்கடல் பகுதியும் டார்டனெல்லெசின் வடக்கு-மேற்கத்திய பகுதியும் அடங்கும்.

## மேற்கோள்கள்


பகுப்பு:துருக்கியின் புவியியல்
சூல் விதி

**சூல் விதி**யில் இரண்டு விதிகள் உள்ளன ; அவை மின்னோட்டத்தால் ஏற்படும் வெப்பத்தையும் , வெற்றிடத்தில் உள்ள வெப்ப அளவு , அழுத்தம் , கொள்ளளவு , ஆகியவற்றை சார்ந்த ஆற்றலையும் விளக்குகின்றன .

**சூல் முதல் விதி**யை *சூல் விளைவு* என்றும் கூறுவர். இது ஒரு மின் கடத்தியில் பாயும் மின்னோட்டம் உருவாக்கும் வெப்பத்தை விளக்கும் இயற்பியல் விதி ஆகும். சூல் விதியின் படி , ஒரு கடத்தியில் உண்டாகும் வெப்ப ஆற்றலை பின்வருமாறு விளக்கலாம் ,

:Q = I^2 \cdot R  \cdot t
இதில் , **Q** என்பது **t** காலத்தில் **R** மின்தடை கொண்ட ஒரு கடத்தியில் பாயும் **I**  மின்னோட்டத்தினால் ஏற்படும் வெப்பம் ஆகும் . இதன் அலகு சூல் ஆகும் . இதை சில நேரங்களில் **சூல்-லென்சு** விதி என்றும் அழைப்பார்கள் என்னென்றால் இதை பின்னாளில் கேயின்ரிச்சு லென்சு என்பவர் தனியாக கண்டறிந்தார் . 

**சூல் இரண்டாம் விதி**ப்படி ஒரு வளிமத்தில் ஏற்படும் உள்ளாற்றல் அதன் கொள்ளளவையோ , அழுத்தத்தையோ சார்ந்தவை இல்லை; அவை வெப்ப அளவை மட்டுமே சார்ந்ததாகும் .

பகுப்பு:மின்னியல்
இழைவலுவூட்டு நெகிழி

**இழைவலுவூட்டு நெகிழிகள்** (இ.வ.நெகிழிகள் - Fibre-reinforced plastic) என்பது கண்ணாடியை  சிறு இழைகளாக செய்ததனால் வலுவூட்டிய நெகிழிகள் ஆகும் . இதை கண்ணாடியிழை வலுவூட்டு நெகிழி என்றும் சொல்வர் . இது ஒரு கலப்புருப் பொருள் .

## செயல்முறை விளக்கம்
ஒரு பல்லுறுப்பியானது குறுக்கப் பல்லுறிப்பியாக்கம், பல்லுறுப்பாக்கல் அல்லது கூட்டுப் பல்லுறுப்பாக்கம் போன்றவற்றினால் கட்டமைக்கப்படுகிறது.

## மேற்கோள்கள்

பகுப்பு:வேதியியல்
பகுப்பு:பொருட்கள்
குர்-இ அமீர்

220px|right
**குர்-இ அமீர்** என்பது ஆசியாவைக் கைப்பற்றி ஆண்ட தைமூர் அல்லது தாமர்லான் என்பவரின் சமாதிக் கட்டிடம் ஆகும். இது இன்றைய உசுபெகிசுத்தானில் உள்ள சமர்க்கண்ட் என்னும் இடத்தில் உள்ளது. பிற்காலத்து முகலாயக் கட்டிடக்கலை சார்ந்த சமாதிக் கட்டிடங்களுக்கு முன்னோடியாக அமைவதால் இசுலாமியக் கட்டிடக்கலை வரலாற்றில் இது சிறப்பிடம் பெறுகிறது எனலாம். தைமூரின் வழிவந்தவர்களும் வட இந்தியாவை ஆட்சி செலுத்தியவர்களுமான முகலாயப் பேரரசர்கள் இதனை பின்பற்றிக் கட்டிய கட்டிடங்களுள் உமாயூனின் சமாதி, தாஜ் மகால் என்பவை குறிப்பிடத்தக்கவை. இக்கட்டிடம் பிற்காலத்தில் பெருமளவு திருத்த வேலைகளுக்கு உள்ளாகியுள்ளது.

## கட்டிட வரலாறு
thumb|left|200px|கட்டிடத்தைச் சூழவுள்ள வெளியிடத்தில் இருந்து கட்டிடத்தின் தோற்றம்.
thumb|left|200px|கட்டிடத்தைச் சூழவுள்ள வெளியிடத்தில் இருந்து கட்டிடத்தின் தோற்றம்.
இச் சமாதிக் கட்டிடத்தின் கட்டிட வேலைகள் 1403 ஆம் ஆண்டில், தைமூரின் மகனும் முடிக்குரிய வாரிசுமாகிய முகம்மது சுல்தானும், பேரனும் சடுதியாக இறந்தபோது அவர்களுக்காகக் கட்டப்பட்டது. தைமூர் தனக்காக ஒரு சிறிய சமாதிக் கட்டிடத்தை சகிரிசாப்சு என்னும் இடத்தில் அவரது அக்- சாரய் மாளிகைக்கு அருகில் கட்டியிருந்தார். ஆனால், 1405 ஆம் ஆண்டில் சீனா மீது படையெடுத்துச் செல்லும்போது தைமூர் இறந்தார். சகிரிசாப்சுக்குச் செல்லும் வழி பனிமூடி இருந்ததால் தைமூரை இவ்விடத்திலேயே அடக்கம் செய்யவேண்டி ஏற்பட்டது. தைமூரின் இன்னொரு பேரனான உலுக் பெக் இக் கட்டிடத்தைக் கட்டி முடித்தார். 

## மேற்கோள்கள்

பகுப்பு:சமாதிக் கட்டிடங்கள்
பகுப்பு:இசுலாமியக் கட்டிடக்கலை
பாரூக் மரைக்காயர்

**பாரூக் மரைக்காயர்** (எம். ஓ. ஆசன் பாரூக் மரைக்காயர், செப்டம்பர் 6, 1937 - சனவரி 26, 2012) தமிழக அரசியல்வாதி ஆவார். இவர் புதுவை சட்டப் பேரவைத் தலைவராக இருமுறையும்,புதுச்சேரி முதலமைச்சராக மும்முறையும், எதிர்க்கட்சி தலைவராக ஒருமுறையும் பணியாற்றியவர். தேசிய அரசியலில் மும்முறை நாடாளுமன்ற உறுப்பினராகவும், ஒருமுறை மத்திய விமானப் போக்குவரத்து மற்றும் சுற்றுலாத்துறை இணை அமைச்சராகவும் பணியாற்றியுள்ளார். மாணவராக இருந்தபோது 1953-54 ஆண்டுகளில் பிரெஞ்சு  ஆதிக்கத்திலிருந்து பாண்டிச்சேரியின் விடுதலைக்கான போராட்டங்களில் பங்கேற்றுள்ளார். மும்பையில் உள்ள மத்திய ஹஜ் கமிட்டியில் உறுப்பினராக 1975 முதல் 2000 ஆண்டுவரை இருந்தார்.. சவுதி அரேபியாவில் இந்திய அரசின் தூதராக 2004 முதல் பணிபுரிந்து வந்தார்..  ஜார்க்கண்ட் மாநிலத்தின் ஆளுனராகவும்  . கேரள ஆளுனராகவும் இருந்தார்.

பாரூக்  மரைக்காயர் சென்னை லயோலா கல்லூரியில் பி.ஏ. பொருளாதாரம் பட்டம் பெற்றவர்.

## மேற்கோள்கள்


 
 

 
 

 
 

பகுப்பு:இந்திய முஸ்லிம்கள்
பகுப்பு:புதுச்சேரி முதலமைச்சர்கள்
பகுப்பு:1937 பிறப்புகள்
பகுப்பு:12வது மக்களவை உறுப்பினர்கள்
பகுப்பு:13வது மக்களவை உறுப்பினர்கள்
பகுப்பு:11வது மக்களவை உறுப்பினர்கள்
பகுப்பு:2012 இறப்புகள்
பகுப்பு:10வது மக்களவை உறுப்பினர்கள்
பகுப்பு:கேரள ஆளுநர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:காரைக்கால் மாவட்ட நபர்கள்
பகுப்பு:புதுச்சேரி மாவட்ட நபர்கள்
பாரடைசுப் பூங்கா

**பாரடைசுப் பூங்கா** என்பது ஒரு வகைப் பூங்காவைக் குறிக்கும். தொடக்கத்தில் இவ்வகைப் பூங்கா *பாரடைசு* என்னும் சொல்லாலேயே வழங்கப்பட்டு வந்தது. இதன் பொருள் "மதிலால் சூழப்பட்ட பூங்கா" என்பதாகும். மெடியன் அல்லது பழம் பாரசீக மொழியில் இருந்து பெறப்பட்ட இச் சொல், "பைரி", "டிஸ்"என்னும் இரு சொற்களாலானது. "பைரி" என்ற சொல் "சூழ்" என்ற பொருளுடையது. "டிஸ்" என்பதற்கு சுவர், செங்கல், வடிவம் போன்ற பொருட்கள் உண்டு. 

## தன்மையும், தளக் கோலமும்
இவ்வகைப் பூங்காவின் சில இயல்புகள் அது தோன்றிய வரண்ட அல்லது ஓரளவு வரண்ட சூழலில் இருந்து பெறப்பட்டவை. இதன் மிக அடிப்படையான அம்சம் சுற்றிலும் சுவர் இருப்பதாகும். இது தானாகக் காடாக வளருன் இயற்கையிலிருந்து, நட்டு நீரூற்றி வளர்க்கும் பசுமையைப் பிரித்து வைக்கிறது. மிகப் பொதுவானதும், இலகுவானதுவான வடிவம் செவ்வக வடிவமாகும். இதனால் இவ்வடிவமே இவ்வகைப் பூங்காக்களுக்குரிய பொதுவான வடிவமாக உள்ளது. இவற்றுக்குரிய இன்னொரு பொதுவான அம்சம் நீரின் பயன்பாடு ஆகும். வாய்க்கால்கள், தடாகங்கள், சில சமயங்களில் நீரூற்றுக்கள், மிக அரிதாக அருவிகள் போன்ற பல வடிவங்களில் நீர் இவ்வகைப் பூங்காக்களில் இடம் பெறுகின்றது. 

## இவற்றிலிருந்து உருவான பூங்கா வகைகள்
பாரசீகப் பாரடைசுப் பூங்காக்கள் பல வகைப் பூங்காக்களைத் தோற்றுவித்த அடிப்படையான பூங்கா வகைகளுள் ஒன்று. இசுலாமிய மரபு சார்ந்த பூங்கா வகைகளுட் பலவற்றுக்கு இதுவே அடிப்படை. பின்னர் ஐரோப்பாவில் தோன்றிய பூங்கா வகைகள் பலவும் கூட பாரடைசுப் பூங்காவையே அடிப்படையாகக் கொண்டிருந்தன.

பகுப்பு:பூங்காக்கள்
ஜி. கே. மூப்பனார்

**ஜி. கே. மூப்பனார்** (*G. K. Moopanar)* முழுப்பெயராக ***கோவிந்தசாமி கருப்பையா மூப்பனார்*** ஆகஸ்ட் 19, 1931 - 	ஆகஸ்ட் 30, 2001) ஒரு தமிழக அரசியல்வாதி ஆவார்.

## வாழ்க்கை குறிப்பு
* இவர் தஞ்சாவூர் மாவட்டம் கும்பகோணம் அருகே உள்ள சுந்தரபெருமாள் கோவில் கிராமத்தில் பெரும்பண்ணையார் குடும்பத்தில் உடையார் சமுதாயத்தின் பிரிவுகளில் ஒன்றான மூப்பனார் சமூகத்தில் கோவிந்தசாமி மூப்பனார்–செல்லத்தம்மாள் ஆகியோருக்கு மகனாகப் பிறந்தார். 
* இவரது இயற்பெயர் கருப்பையா மூப்பனார் என்பதே ஆகும் இவருடன் பிறந்தோர் அறுவர் - சகோதரர்கள்: ஜி. ரெங்கசாமி மூப்பனார், ஜி.சம்பத் மூப்பனார், ஜி.சந்துரு மூப்பனார்; சகோதரிகள்: ராமானுஜத்தம்மாள், சாந்தா அம்மாள், சுலோச்சனா அம்மாள். 
* இவர் மனைவி பெயர் கஸ்தூரி இவருக்கு அக்காலகட்டத்திலே சுந்தரபெருமாள் கோவில், பாபநாசம், கபிஸ்தலம் பகுதியில் 6000 ஏக்கர் விவசாய நிலம் இருந்தது.

## அரசியல் பொது வாழ்க்கை
* இவர் தமிழக சட்டமன்ற காங்கிரஸ் தலைவராக ஒருமுறையும், தமிழக காங்கிரஸ் தலைவராகவும் அதே காலகட்டத்தில் தமிழகத்தில் நடந்த சட்டமன்றத் தேர்தலில் காங்கிரஸ் கட்சி சார்பில் முதல்வர் வேட்பாளராக இருமுறையும், நாடாளுமன்ற மாநிலங்களவை உறுப்பினராக (ராஜ்ய சபா) நான்கு முறையும், அகில இந்திய காங்கிரஸ் பொதுச் செயலாளராக எட்டாண்டுகளும் பணியாற்றினார். 
* இவர் 1996 ஆம் ஆண்டு தமிழகத்தில் நடக்கவிருந்த நாடாளுமன்ற/சட்டமன்றத் தேர்தலில் கூட்டணி கருத்து வேறுபாடால் காங்கிரஸ் கட்சி தலைமையை எதிர்த்து தமிழ் மாநில காங்கிரஸ் என்ற கட்சியை தனது தலைமையில் நிறுவி அதன் தலைவராக 30-8-2001 காலமாகும் வரை செயல்பட்டார்.
* அதன் பிறகு இவரின் மகன் ஜி.கே.வாசன் தனது தந்தை உருவாக்கிய தமாகாவை காங்கிரஸ் கட்சி தலைவி சோனியா காந்தி வேண்டுகோளை ஏற்று மீண்டும் அவரது தாய் கட்சியான காங்கிரஸ் கட்சியில் இணைத்துவிட்டு பின்னர் பிரதமர் மன்மோகன் சிங் தலைமையில் அமைந்த காங்கிரஸ் அரசில் கப்பல் மற்றும் போக்குவரத்து துறை அமைச்சராக இருந்தார்.

## வகித்த பதவிகள்
* புரவலர்-தலைவர் கும்பகோணம் சாரணர் சங்கம்
* தலைவர் சந்திரசேகராபுரம் கூட்டுறவு பண்டகசாலை 1956-1972
* ,, திருவையாறு ஸ்ரீ தியாகப் பிரம்ம மகோத்சவ சபை 1980-2001 
* ,, தஞ்சாவூர் மாவட்ட காங்கிரஸ் கமிட்டி 1965-1975 
* ,, தமிழ்நாடு காங்கிரஸ் கமிட்டி 1976-1980 
* பொதுச் செயலாளர் அகில இந்திய காங்கிரஸ் கமிட்டி 1980-1988 
* தலைவர் தமிழ்நாடு காங்கிரஸ் கமிட்டி 1988-1989 
* தமிழ்நாடு சட்டமன்ற காங்கிரஸ் கட்சி தலைவர் 1989-1990 
* ராஜ்யசபா உறுப்பினர் 1977-1989 
* தமிழ் மாநில காங்கிரஸ் நிறுவனத்தலைவர் 1996-2001 
* ஆயுள் உறுப்பினர் தமிழ்நாடு கிரிக்கெட் சங்கம்

## ஈடுபாடு
* இசை
* அரசியல்
* பொதுத் தொண்டு

## மேற்கோள்கள்

## வெளியிணைப்புகள்
* http://www.makkalthalaivar.org/tamil/moopanar-photos/ 
* http://www.natpu.in/Pakudhikal/Arasiyal/Moopanar.php 
* http://tripatlas.com/G_K_Moopanar

பகுப்பு:1931 பிறப்புகள்
பகுப்பு:2001 இறப்புகள்
பகுப்பு:தஞ்சாவூர் மாவட்ட அரசியல்வாதிகள்
பகுப்பு:தமிழ் மாநில காங்கிரசு அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பல் பயனர்

**பல் பயனர்** என்பது பல பயனர்கள் ஒரு மென்பொருளை ஒரே நேரத்தில் பயன்படுத்த வல்லதைக் குறிக்கப் பயன்படுத்துகிறது.  

பல மென்பொருட்களில் பல பயனர்கள் ஒரே மென்பொருளைப் பயன்படுத்துவதாயின் சிறப்புக் கட்டமைப்புக்கள் தேவை.  எடுத்துக்காட்டாக ஒரு குறிப்பிட்ட தரவை பலர் இன்றைப்படுத்துவது ஏலுமானால், பலர் ஒரே தரவை ஒரே நேரத்தில் இன்றைப்படுத்த முயற்சி செய்வதை எப்படி கையாளுவது என்பது குறித்து ஒர் ஏற்பாடு தேவை.  

பகுப்பு:நிரலாக்கம்
பகுப்பு:இயக்குதள தொழினுட்பம்
சென்னை தினம்

**சென்னை தினம்** என்பது தமிழ்நாட்டின் தலைநகரமாகிய சென்னை தோற்றுவிக்கப்பட்டதாகக் கருதப்படும் கி.பி. 1639, ஆகஸ்ட் 22 ஆம் நாளை நினைவூட்டும் வகையில் அமைக்கப்பெற்ற ஒரு சிறப்பு நாள் ஆகும். இந்நாள் 2004 ஆம் ஆண்டில் இருந்து நினைவு கூரப்பட்டு வருகிறது.

கிழக்கு இந்திய கம்பெனி தாமல் வெங்கடப்பா நாயக்கரிடம் இருந்து ஒரு சிறு நிலத்தை வாங்கி சென்னை நகரத்தை உருவாக்க காரணமாக இருந்த நாளை கொண்டாடுவதே சென்னை தினமாகும். வந்தவாசியை ஆண்ட தாமல் வெங்கடப்பா நாயக்கர், பூந்தமல்லியை ஆண்ட தாமல் அய்யப்ப நாயக்கர் ஆகிய சகோதரர்களின் தந்தை சென்னப்ப நாயக்கர் பெயரால் சென்னை அழைக்கப்படுகிறது.

 

## தோற்றம்
பத்திரிக்கையாளர்களான சசி நாயர், மயிலாப்பூர் டைம்ஸின் ஆசிரியரான வின்சண்ட் டி சொஸா, மெட்ராஸ் மியூசிங்ஸின் ஆசிரியரான முத்தையா ஆகிய மூவரும் இணைந்து உருவாக்கியதே இந்த சென்னை தினம். முதன் முதலில் ஒரு சில கருப்பு வெள்ளைப் படங்களுடன் 2004ஆம் ஆண்டு தொடங்கிய இந்தக் கொண்டாட்டம் இன்று வளர்ச்சியடைந்து புகைப்படக் கண்காட்சி, உணவுத் திருவிழா, மாரத்தான் ஓட்டம் என பல பரிமாணங்களில் கொண்டாடப்பட்டு வருகிறது.

## 2014
பல மாறுதல்களைக் கண்ட சென்னை, 22 ஆகஸ்டு 2014ல் தனது 375வது வயதைக் கொண்டாடியது.

## மேற்கோள்கள்

# நம்ம Chennai டே பார்க்க https://www.youtube.com/watch?v=5r3ZFOxT1Mc

## வெளி இணைப்புகள்
* தேவையா சென்னை தினம்
*  பிரிட்டிஷார் இந்தியாவில் காலூன்றுவதற்காக விதை போடப்பட்ட நாள்; சூலை 22.
﻿

பகுப்பு:இந்தியாவின் சிறப்பு நாட்கள்
பகுப்பு:சென்னை
பகுப்பு:ஆகத்து சிறப்பு நாட்கள்
உமர்கோட்

**ஓமர்கோட்** என்றும் அழைக்கப்படும் **உமர்கோட்** என்பது, பாகிசுத்தானின் சிந்து மாகாணத்தில், உமர்கோட் மாவட்டத்தில் உள்ள ஒரு நகரம் ஆகும். இந்த நகரம், மாவட்டத் தலை நகரமான கராச்சி, ஐதராபாத் போன்ற முக்கிய நகரங்களுடன் போக்குவரத்து மற்றும் பிற தொடர்புகளைக் கொண்டுள்ளது.

## வரலாறு
முன்னர் அமர்கோட் என்று அழைக்கப்பட்ட இந்நகரம் முன்னர், இன்றைய இந்தியாவின் இராசத்தானத்தின் சில பகுதிகளையும் உள்ளடக்கிய பரந்த சிந்து மாகாணத்தின் தலைமையிடமாகச் செயல்பட்டது. இது முகலாயர் காலத்திலும், பிரித்தானியர் ஆட்சிக் காலத்திலும் சிறப்பிடம் பெற்று விளங்கியது. பெரும் புகழ் பெற்று விளங்கிய முகலாயப் பேரரசர் அக்பர் பிறந்ததும் இந்நகரத்திலேயே. அக்பரின் தந்தை உமாயூன், சேர் சா சூரியிடம் தோல்வியுற்று நாட்டைவிட்டுத் தப்பியபோது அமர்கோட்டின் இந்து சோதா இராசபுத்திர அரசர் ராணா பிரசாத் சிங் அவருக்கு அடைக்கலம் கொடுத்திருந்தபோதே இது இடம்பெற்றது. அக்பர் பின்னர் பேரரசரான போது இந்துக்கள், முசுலிம்கள் ஆகிய இரு பிரிவினராலுமே பெரிதும் விரும்பப்பட்டார். உமர்கோட் கோட்டையில் உள்ள அக்பரின் பிறந்த இடம் உள்ளிட்ட பல வரலாற்றுச் சிறப்புப் பெற்ற இடங்கள் இந்நகரத்தில் உள்ளன. 

அமர்கோட் சாகிரின் இறுதி சாகிர்தார் ராணா சந்திர சிங் (1931-2009), 1947 ஆம் ஆண்டுக்குப் பின்னர் பல தடவை நாடாளுமன்ற உறுப்பினராகவும், நடுவண் அரசு அமைச்சராகவும் இருந்துள்ளார்.

## மேற்கோள்கள்

பகுப்பு:பாகிஸ்தான் நகரங்கள்
பகுப்பு:சிந்து மாகாணத்தின் நகரங்கள்
சாகிர்

**சாகிர்** அல்லது **ஜாகிர்** (*Jagir*) என்பது முன்னாளில், இந்தியாவிலும், பாகிசுத்தானிலும், ஆட்சியாளர்களால் படைத்தலைவர்களின் சேவை கருதி அவர்களுக்கு வழங்கப்படும் சிறிய ஆட்சிப் பகுதியைக் குறிக்கும். பொதுவாகக் குறுகிய காலத்துக்கு வழங்கப்படும் இக் கொடை குறித்த படைத்தலைவர்களின் வாழ்வுக்காலத்துக்கு மட்டுப்படுத்தப் பட்டிருக்கும். இக் கொடையைப் பெற்றுக்கொண்டவர் "சாகிர்தார்" எனப்படுவார். சாகிர்தார்கள் அவர்களுக்கு வழங்கப்பட்ட பகுதியின் ஆட்சியாளராகவே செயற்படுவர். இப் பகுதியிலிருந்து வரி முதலியவற்றின் மூலம் பெறப்படும் வருமானம் சாகிர்தார்களின் குடும்பச் செலவுகளுக்காகவும் அவர்களது படைகளைப் பேணவும் பயன்படும். சாகிர்தார்கள் தில்லியில் உள்ள அரசவையிலேயே இருப்பதுடன், நாளுக்கு இரண்டு தடவைகள் பேரரசருக்கு முன் தோன்றுவர். 

அக்காலச் சட்டங்களுக்கு அமைய சாகிர்கள் அவை வழங்கப்பட்டவர் இறந்த பின்னர் மீண்டும் பேரரசரினால் திருப்பி எடுக்கப்பட்டுவிடும். அதன் பின்னர் அதனை மீண்டும் முன்னைய சாகிர்தாரின் வாரிசுக்கு அல்லது வாரிசுக்களுக்கு வழங்குவதா அல்லது அவருடன் தொடர்பற்ற இன்னொருவருக்கு வழங்குவதா என்பதைப் பற்றி பேரரசரே முடிவெடுப்பார். பொதுவான நடைமுறைப்படி சாகிர்கள் தலைமுறை ஆளுகைக்கே உட்பட்டிருந்தன.

## இவற்றையும் பார்க்கவும்
* நிலப்பிரபுத்துவம்
* மன்சாப்தார்
* ஜமீந்தார்
* தேஷ்முக்
* திக்கானா
* சௌத்ரி
* திவான்

பகுப்பு:இந்திய வரலாறு
பகுப்பு:பாக்கித்தான் வரலாறு
பகுப்பு:நிலப்பிரபுத்துவம்
கிம் டாய் ஜுங்

**கிம் டாய் ஜுங்** (*Kim Dae-jung*, ஜனவரி 6, 1924ஆகஸ்ட் 18, 2009) தென் கொரியாவின் குடியரசுத் தலைவராக 1998 முதல் 2003 ஆம் ஆண்டு வரை பதவி வகித்தவர். மக்களாட்சிக்காகவும் வட கொரியாவை மீள ஒன்றிணைக்கும் முயற்சிகளுக்கும் தனது வாழ்வை அர்ப்பணித்த இவருக்கு 2000 ஆம் ஆண்டின் அமைதிக்கான நோபல் பரிசு வழங்கப்பட்டது. 1957 ஆம் ஆண்டில் இருந்து ரோமன் கத்தோலிக்கராக இருந்த இவர் சர்வாதிகார ஆட்சிக்கெதிராகக் குரல் கொடுத்தமைக்காக "ஆசியாவின் நெல்சன் மண்டேலா" என அழைக்கப்பட்டார்.

## வாழ்க்கைச் சுருக்கம்
நடுத்தர விவசாயக் குடும்பம் ஒன்றில் பிறந்த கிம் 1943 ஆம் ஆண்டில் மொக்போ வர்த்தக உயர் பள்ளியில் படிப்பை முடித்து விட்டு ஜப்பானியக் கப்பல் நிறுவனம் ஒன்றில் பணியாற்றத் தொடங்கினார். பின்னர் அந்நிறுவனத்தின் உரிமையாளரும் ஆனார். கொரியப் போர்க் காலத்தில் கம்யூனிஸ்டுக்களிடம் இருந்து தப்பினார்.

1954 ஆம் ஆண்டில் அரசியலில் இறங்கினார். 1961 ஆம் ஆண்டில் தென் கொரியத் தேசியப் பேரவையில் உறுப்பினராகத் தேர்ந்தெடுக்கப்பட்டார். ஆனாலும் அப்போது இடம்பெற்ற இராணுவப் புரட்சியை அடுத்து தேசியப் பேரவை கலைக்கப்பட்டது. 1963 மற்றும் 1967 ஆம் ஆண்டுகளில் இடம்பெற்ற தேர்தல்களில் வெற்றி பெற்று எதிர்க்கட்சித் தலைவரானார்.

தென்கொரிய அரசின் அரசியலமைப்பை எதிர்த்தமைக்காக 1973 ஆம் ஆண்டில் டோக்கியோவில் உள்ள விடுதி ஒன்றில் இருந்து இவர் தென்கொரிய இரகசியக் காவல்துறையினரால் கடத்தப்பட்டார். எனினும் இவர் உயிருடன் சியோல் திரும்பினார். இவர் அரசியலில் பங்குபெறுவதற்கு தடை செய்யப்பட்டார். அரசு எதிர்ப்புகளில் ஈடுபட்டமைக்காக 1976 ஆம் ஆண்டில் ஐந்தாண்டுகள் சிறையில் அடைக்கப்பட்டார். இது பின்னர் 1978 ஆம் ஆண்டில் வீட்டுக் காவலாகக் குறைக்கப்பட்டது.

அத்பர் பார்க் 1979 ஆம் ஆண்டில் கொல்லப்பட்டபின்னர், கிம் மீண்டும் அரசியலுக்குத் திரும்பினார். எனினும், 1980 ஆம் ஆண்டில் மீண்டும் கைது செய்யப்பட்டு மரண தண்டனை விதிக்கப்பட்டது. அமெரிக்காவின் தலையீட்டால் இது பின்னர் 20 ஆண்டுகளுக்குக் குறைக்கப்பட்டு, பின்னர் அமெரிக்காவுக்கு நாடு கடத்தப்படார். கிம் ஹார்வர்டு பல்கலைக்கழகத்தின் பேராசிரியராகப் பணியாற்றி 1985 ஆம் ஆண்டில் மீண்டும் நாடு திரும்பினார்.

## மேற்கோள்கள்

## வெளி இணைப்புகள்
* Official Nobel page for Kim 
* Kim Dae-jung Presidential Library
* Kim Dae-jung

பகுப்பு:தென்கொரியக் குடியரசுத் தலைவர்கள்
பகுப்பு:தென்கொரிய அரசியல்வாதிகள்
பகுப்பு:நோபல் அமைதிப் பரிசு பெற்றவர்கள்
பகுப்பு:2009 இறப்புகள்
பகுப்பு:1924 பிறப்புகள்
பகுப்பு:நோபல் பரிசு பெற்ற தென் கொரியர்கள்
ராணா பிரசாத் சிங்

**ராணா பிரசாத் சிங்**, அல்லது **ராணா பிரசாத் சிங் சோதா** 16 ஆம் நூற்றாண்டின் நடுப்பகுதியில் அமர்கோட் பகுதியை ஆண்டு வந்தார். இவர் காலத்தில் இவரது ஆட்சிப் பகுதியில் நீண்ட காலம் அமைதி நிலவியது. இக் காலத்தில், முகலாயப் பேரரசன் உமாயூன், சேர் சா சூரியுடனான போரில் தோல்வியுற்றுத் தற்காலிகமாக நாட்டைவிட்டு வெளியேற வேண்டி ஏற்பட்டபோது அவருக்கு அடைக்கலம் கொடுத்தவர் ராணா பிரசாத் சிங் ஆவார். பிற்காலத்தில் புகழ்பெற்ற முகலாயப் பேரரசனும், உமாயூனின் மகனுமான அக்பர் பிறந்தது அமர்கோட் கோட்டையில், உமாயூன், ராணா பிரசாத் சிங்கின் ஆதரவில் வாழ்ந்தபோதே ஆகும். பேரரசர் அக்பர் இந்து மதத்தின் மீது தாராண்மை கடைப்பிடித்ததற்கான காரணங்களில் ராணா பிரசாத் சிங்கின் பங்கும் உள்ளதாகக் கூறப்படுகின்றது. பின்னர் உமாயூனும், குடும்பத்தினரும் பாரசீகத்துக்குச் செல்வதற்குத் தனது எல்லை வரை பாதுகாப்புக் கொடுத்து அனுப்பிவைத்தார்.

## ராணாபிரசாத் சிங்கின் தலைமுறையினர்
இந்தியப் பிரிவினைக்குப் பின்னர் அமர்கோட்டின் பெரும்பகுதி இன்றைய பாகிசுத்தான் பகுதிக்குள் அடங்கிவிட்டாலும், ராணா பிரசாத் சிங்கின் தலைமுறையினர் அங்கு வாழ்ந்து வருகின்றனர். ராணா பிரசாத்த் சிங்கின் தலைமுறையைச் சேர்ந்த ராணா சந்திர சிங் பாகிசுத்தான் தேசிய சபையில் உமர்கோட் தொகுதியின் உறுப்பினராக ஒன்பது தடவை இருந்துள்ளார். இவர் பாகிசுத்தானின் வேளாண்மைத் துறை அமைச்சராகவும், வருமானத்துறை அமைச்சராகவும் இருந்துள்ளார். 

## உசாத்துணை
* ஆர்சு வர்தன், Rendezvous with Rana, 21 ஆகத்து 2009 அன்று பார்க்கப்பட்டது.

பகுப்பு:இந்திய வரலாறு
பகுப்பு:பாக்கித்தான் வரலாறு
மிராக் மிர்சா கியாத்

**மிராக் மிர்சா கியாத்** பேரரசர் அக்பரின் காலத்தில் இந்தியாவில் பணிபுரிந்த பாரசீகக் கட்டிடக்கலைஞர் ஆவார். இவர் இந்தியாவுக்கு வருவதற்கு முன்பே கிழக்குப் ஈரான், மத்திய ஆசியா போன்ற பகுதிகளில், ஏரத், புக்காரா போன்ற நகரங்களில் கட்டிடங்களை வடிவமைத்திருப்பதாகச் சொல்லப்படுகின்றது. உமாயூனின் மனைவியான அமீதா பானு பேகம், தில்லியில் உள்ள புகழ் பெற்ற உமாயூனின் சமாதியை வடிவமைத்துக் கட்டுவதற்கு மிராக் மிர்சா கியாத்தை ஏற்பாடு செய்தார். 

இந்தியாவுக்கு வெளியிலும், பின்னர் இந்தியாவிலும், இக் கட்டிடக் கலைஞர் பெற்ற இசுலாமியக் கட்டிடக்கலை தொடர்பான அறிவும் அனுபவங்களும், அக்பர் காலத்திய முகலாயக் கட்டிடக்கலை தனித்துவமான வடிவங்களுடன் வளர்ச்சியடைவதற்குப் பங்களிப்புச் செய்திருப்பதாகச் சொல்லப்படுகின்றது. 

கட்டி முடிப்பதற்கு எட்டு ஆண்டுகள் பிடித்த உமாயூன் சமாதி நிறைவுறுவதற்கு முன்பே மிராக் மிர்சா கியாத் இறந்துவிட்டார். 

பகுப்பு:கட்டிடக் கலைஞர்கள்
புவன்

**புவன்** (*Bhuvan*, சமஸ்கிருதம்: भुवन, "பூமி"), என்பது கூகுள் எர்த் மற்றும் விக்கிமேப்பியா போன்றதொரு இணையத்தளம் ஆகும். இதனை இந்திய விண்வெளி ஆய்வு மையம் இஸ்ரோ வடிவமைத்துள்ளது. இந்திய விண்வெளித் திட்டத்தின் தந்தை என போற்றப்படும் விக்ரம் சாராபாயின் 90வது பிறந்த நாளையொட்டி இந்த இணையதளம் தொடங்கப்பட்டுள்ளது.

இந்திய செயற்கைக்கோளான ரிசோர்ஸ்சாட்-1 போன்றவற்றிலிருந்து கிடைத்த தரவுகளைப் பயன்படுத்தி புவன் உருவாக்கப்பட்டுள்ளது. இந்த இணையதளத்தில், பூமியில் எங்கு ஈரப்பதம் அதிகம் இருக்கும் என்பது உள்பட பல்வேறு தகவல்கள் அடங்கியுள்ளது. இந்திய நகரங்கள் குறித்த அனைத்துத் தகவல்களையும் இது தருகிறது.

புவனில் 10 மீட்டர் வரை பிரிதிறனுடன் தகவல்களைப் பெற்றுக் கொள்ளலாம்.

## மேற்கோள்கள்

## வெளி இணைப்புகள்
* புவன் இணையத்தளம்

பகுப்பு:இந்திய வானியல்
பகுப்பு:வலைத்தளங்கள்
தைமூரியப் பேரரசு

**தைமூரியப் பேரரசு** () என்பது நடுக் காலத்தின் பிந்தைய பகுதியில் அமைந்திருந்த ஒரு துருக்கிய-மங்கோலியப் பேரரசு ஆகும். இது பாரசீகப் பண்பாட்டைப் பின்பற்றியது. 15-ஆம் நூற்றாண்டின் தொடக்கத்தில் பெரிய ஈரான் பகுதி மீது ஆதிக்கம் செலுத்தியது. இப்பேரரசானது நவீன கால ஈரான், ஈராக்கு, ஆப்கானித்தான், பெரும்பாலான நடு ஆசியா, தென்காக்கேசியா மற்றும் சமகால பாக்கித்தான், வட இந்தியா, மற்றும் துருக்கியின் பகுதிகளை உள்ளடக்கியிருந்தது. இப்பேரரசானது கலவையான பண்பாட்டை உடையதாக இருந்தது. துருக்கிய, மங்கோலிய மற்றும் பாரசீகத் தாக்கங்களைக் கொண்டிருந்தது. இந்த அரசமரபின் கடைசி உறுப்பினர்கள் "முன் மாதிரி பாரசீக-இசுலாமிய ஆட்சியாளர்களாகக்" கருதப்பட்டனர்.

துருக்கிய-மங்கோலியப் பண்பாட்டில் தோன்றிய ஒரு போர்ப் பிரபுவான தைமூரால் இப்பேரரசு நிறுவப்பட்டது. இவர் 1370 மற்றும் இவர் இறந்த ஆண்டான 1405-க்கு இடையில் இப்பேரரசை நிறுவினார். இவர் செங்கிஸ் கானின் மங்கோலியப் பேரரசை மீண்டும் உருவாக்கும் ஒரு பெரும் நபராக தன்னைத் தானே கனவு கண்டார். செங்கிஸ் கானின் வாரிசாக தன்னைத் தானே கருதினார். செங்கிஸ் கானின் அரசமரபான போர்சிசின் அரசமரபுடன் நெருக்கமாகத் தன்னை தொடர்புபடுத்திக் கொண்டார். மிங் சீனா மற்றும் உருசியாவின் தங்க நாடோடிக் கூட்டம் ஆகிய அரசுகளுடன் திடமான வணிக உறவுகளை தைமூர் தொடர்ந்தார். மா குவான் மற்றும் சென் செங் போன்ற சீன தூதுவர்கள் மேற்கு நோக்கி பொருட்களை வாங்குவதற்காகவும், விற்பதற்காகவும் சமர்கந்திற்குப் பயணம் மேற்கொள்வதை வாடிக்கையாகக் கொண்டிருந்தனர். இப்பேரரசானது தைமூரிய மறுமலர்ச்சிக்குத் தலைமை தாங்கியது. குறிப்பாக வானியலாளரும், கணிதவியலாளருமான மன்னர் உலுக் பெக்கின் ஆட்சிக் காலத்தின் போது இவ்வாறு திகழ்ந்தது.

1467 வாக்கில் ஆட்சி செய்த தைமூரிய அரசமரபு அல்லது தைமூரியர்கள் பெரும்பாலான பாரசீகத்தை அக் கோயின்லு கூட்டமைப்பிடம் இழந்தனர். எனினும், தைமூரிய அரசமரபின் உறுப்பினர்கள் சிறு அரசுகளை ஆட்சி செய்வதைத் தொடர்ந்தனர். சில நேரங்களில், இந்த அரசுகள் தைமூரிய அமீரகங்கள் என்று அறியப்பட்டன. இவை நடு ஆசியா மற்றும் இந்தியாவின் பகுதிகளில் அமைந்திருந்தன. 16-ஆம் நூற்றாண்டில் பெர்கானாவைச் (நவீன கால உசுபெக்கிசுத்தான்) சேர்ந்த ஒரு தைமூரிய இளவரசனான பாபுர் காபூலிசுதான் (நவீன கால ஆப்கானித்தான்) மீது படையெடுத்தார். அங்கு ஒரு சிறிய இராச்சியத்தை நிறுவினார். 20 ஆண்டுகள் கழித்து இந்தியாவிலிருந்த தில்லி சுல்தானகம் மீது படையெடுக்க இந்த இராச்சியத்தை அவர் அடித்தளமாகப் பயன்படுத்தினார். முகலாயப் பேரரசை நிறுவினார்.

## தோற்றப் பின்னணி
தைமூரிய வம்சத்தினரின் தோற்றம் பர்லாசு (Barlas) என அழைக்கப்படும் மங்கோலிய நாடோடிக் கூட்டமைப்புடன் தொடங்குகிறது. பர்லாசுகள் செங்கிசுக் கானின் படையினரில் எஞ்சிய குழுக்களாவர். மங்கோலியர் மத்திய ஆசியாவைக் கைப்பற்றிய பின்னர் பர்லாசுகள் துருக்கத்தானத்தில் குடியேறினர். இதனால் இது *மகுலித்தானம்* (மங்கோலியர் நாடு) எனவும் எனவும் அழைக்கப்பட்டது. உள்ளூர்த் துருக்கருடனும், பிற துருக்க மொழி பேசுவோருடனும் குறிப்பிடத்தக்க அளவு கலந்து பழகியதால், தைமூரின் காலத்தில் பர்லாசுகள் மொழியாலும், பழக்க வழக்கங்களாலும் துருக்கராகவே மாறிவிட்டனர். மேலும், இசுலாத்தைக் கைக்கொள்ளத் தொடங்கிய பின்னர், இசுலாமியச் செல்வாக்கு உருவான காலத்தின் தொடக்கத்திலிருந்து முன்னிலை வகித்த பாரசீகக் கல்வி, உயர் பண்பாடு ஆகியவற்றையும் மத்திய ஆசியத் துருக்கரும், மங்கோலியரும் ஏற்றுக்கொண்டனர். தைமூரிய உயர் குடியினர், பாரசீக-இசுலாமிய அரசவைப் பண்பாட்டுடன் ஒன்றுகலப்பதற்கு பாரசீக இலக்கியம் முக்கிய பங்காற்றியது.

## மேற்கோள்கள்

பகுப்பு:முன்னாள் பேரரசுகள்
செயலாக்கிகள்

செயலாக்கிகள் (Transcription factors) என்பது மூலக்கூற்று உயிரியலில் நிகழும்  ஊக்குவிக்கும் அல்லது மட்டுப்படுத்தும் வினையில் (on/off reaction) ஈடுபடும் மரபணு அல்லது மூலக்கூறு ஆகும். இவைகள் உயிரில் ஏற்படும் மாற்றங்கள் அல்லது சுற்றுப்புற சூழ்நிலைக்கு ஏற்ப உடலில் மரபணு வெளிபடுதலை ஒருங்கமைப்பு (regulation) பணிகளில் ஈடுபடுபவை. எ.கா. மாந்த உடலில் ஏற்படும் காயங்களின் போது ஏற்படும் குறு ஆர்.என்.ஏ மற்றும் மரபணு வெளிபடுதலை மிகையாகவோ அல்லது குறைவாகவோ கட்டுப்படுத்தும் வினைக்கு அல்லது ஒருங்கமைப்பு செய்யும். இதை போல பயரில் தீ நுண்ம நோயின் போது, ஏற்படும் மற்றங்களை கட்டுபடுத்தும் தன்மையெய் செயலாக்கிகள் கொண்டுள்ளன.  ஊக்கப்படுத்தும் வினையில் ஈடுபடும் செயலாக்கிகளுக்கு செயலூக்கிகள் (Transcription activation factors, AC2 of Gemini viruses, Activation transcription factors 1, NeuroD) என்றும் மட்டுப்படுத்தும் வினையில் ஈடுபடுபவைக்கு செயல்மட்டிகள் (Neuron Restrictive Silencing Factors, NRSF) எனப் பெயரிடலாம். மேலும் இவைகள் செயல்படும் வகையெய் பொருத்து இரு வகையாக பிரிக்கலாம்.

**௧. உள்-செயலாக்கிகள்**- Cis- acting factors

**௨. வெளி-செயலாக்கிகள்**-Trans-acting factors

## உள்-செயலாக்கிகள்: == -'''cis-Acting factors'''

சில செயலாக்கிகள் தனது மரபணு வெளிப்படுத்தலை அல்லது புரத மாற்றங்களை தானாக தனது தொடரிகளோடு அல்லது புரத அமைப்புகளோடு சேர்ந்து கட்டுபடுத்தும் தன்மை கொண்டுள்ளன. இவைகளுக்கு உள்-செயலாக்கிகள் எனப்பெயர். எ. கா. Hc-Pro of Poty virus

## வெளி-செயலாக்கிகள்: == - '''trans-Acting factors'''

இவைகள் மற்ற மரபணு வெளிபடுதலை அவ் மரபணுக்கான தொடரிகளோடு பிணைந்து ஊக்குவிக்கும் அல்லது மட்டுப்படுத்தும் வினையில் ஈடுபடும். எ.கா AC2 of Gemini virus

பகுப்பு:மூலக்கூற்று உயிரியல்